**HOVEDUTSKRIFT**

**Salangen Menighets/fellesråd**

Torsdag 29.10.2020 ble det avholdt møte i Salangen Menighets/fellesråd.

Møtested: Menighetssalen i Salangen kirke

**Som medlemmer møtte:**

Ann Kristin Bakkemo

Lars Andreas Nesje (tom Sak 36/20)

Veronika Helen Nylund

Sissel Fjelstad

Torulv Klaussen

Terje Bertheussen - kommunens representant

**Forfall:**

Andreas Bay

Inger Strand – 1 vara

Spr Grete Glemmestad

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 31/20 Godkjenning av innkalling og saksliste**

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 32/20 Godkjenning av protokoll fra Menighets/Fellesrådsmøte 10.9.20**

**Vedtak:**

Protokollen fra Menighets/fellesrådsmøte den 30.9.20 godkjennes. **Enst.**

#### Sak 33/20 Referater

*Følgende referater ble fremlagt:*

1. Kirkerådet har en rekke saker ute på høring. Flere av disse er knyttet til overgangen fra kirkelov til trossamfunnslov, med svarfrist 30.november. KA har laget en anbefaling over hvem som bør svare på hva og hva som er viktigst. <https://www.ka.no/sak/article/1566985>
2. Kirkevalg – overordnede problemstillinger – behandles som MR Sak 39/20
3. Endringer i kirkeordningen og enkelte andre regler
4. Langtidsutleie av kirker som er tatt ut av ordinær bruk – ikke aktuelt for oss
5. Kvalifikasjonskravutvalgets rapport
6. Fjernmøter og skriftlig saksbehandling i kirkelige rådsorganer
7. Kristne migranter
8. Frivillighet i Den norske kirke
9. Mal for helhetlig menighetsplan
10. Kirkevalg – særskilte regler for digital forhåndsstemming
11. Kirkevalg – valgordning for valg av prest og lek kirkelig tilsatt
12. Hovedtariffoppgjør – Grunnet koronapandemien er forhandlingene utsatt til månedsskifte oktober/november. Eksisterende avtaler videreføres foreløpig.
13. Bispemøtet avviser reservasjonsrett mot samarbeid - Etter denne ukens bispemøte fastholder biskopene at både kvinner og menn har sin rettmessige plass som prester i Den norske kirke. Dette har vært klart som det offisielle syn og ordning i flere tiår, og det er uttrykt i Kirkemøtevedtak og i alle nåværende biskopers ordinasjonspraksis, heter det i pressemeldingen fra Bispemøtet. <https://www.ka.no/sak/article/1568695>
14. Bytte til led lys på kirkegården – for å spare strøm vurderes det å bytte til led lys både på flomlysene og på kirkegården. Det jobbes med å innhente priser.

|  |
| --- |
|  |

**Vedtak:**

De fremlagte referatene tas til orientering. **Enst.**

**FR Sak 34/20 Regnskapsrapport pr 30.9.20**

Den fremlagte regnskapsrapporten viste merforbruk på kr 6 829,- Kirkevergen informerte om at dette ikke er korrekt, pga trosopplæringsmidlene er avsatt til fond, uten at bruken er trukket fra fondet. Korrekt resultat pr 30.9.20 er et mindreforbruk er på 135 168,-

Hovedårsaken til mindreforbruket er:

* lavere pensjon, pga gode resultater for KLP i 2019 kr 60 000,-
* lavere strømpriser kr 45 000,-
* ikke gjennomført lønnsforhandlinger kr 30 000,-
* ikke utført vedlikehold gravlund kr 30 000,-

Under møtet kom følgende innspill til mulig bruk av mindreforbruket:

Legge tilrette for møteromsfasiliteter slik at det kan gjennomføres digitale møter.

2 nye vannposter til gravlunden

Bytte til led belysning på kirkas flomlys og evt på gravlunden

Dårlig lyd i kirkerommet, spesielt på lesepulten hvor det er mye forstyrrelser. Dette må sjekkes opp.

**Vedtak:**

Salangen menighets/fellesråd tar regnskapsrapporten pr 30.9.20 til orientering. **Enst.**

**FR Sak 35/20 Kirkegårdsgjerdet**

**Vedtak:**.

1.Det nye gjerdet rundt Salangen gravplass er av dårlig forfatning og den valgte løsningen har vist seg å ikke være holdbar. Slik som gjerdet står nå, vil det enkelte steder ikke tåle vinteren, og midlertidig tiltak bør utføres snarlig.

2.Salangen kirkelige Fellesrådet anmoder Salangen kommune utrede en plan og innvilge midler til utbedring av kirkegårdsgjerdet. **Enst.**

**MR Sak 36/20 Høring om kirkevalg – overordnede problemstillinger**

**Vedtak:**

Høringssvar fra Salangen menighetsråd

1. Modell for listevalg ved valg av leke til bispedømmeråd og Kirkemøtet

Modell A: Modell med nominasjonskomiteens liste og andre lister – som ved forrige valg.

1. Mulighet for å supplere lister og kandidater ved valg til menighetsråd

Åpne for supplerende nominasjon uansett hvor mange kandidater det er på nominasjonskomiteens liste

1. Kommunikasjon om lister og kandidater ved valg av bispedømmerdå og kirkemøtet

Samme ordning som i 2019, men med noen forbedringer. Listene har hovedansvaret, men valgrådet skal utarbeide en felles presentasjon som blir tilgjengelig digitalt og fysisk i valglokalene. Denne presentasjonen skal inneholde informasjon om listene og

CV-opplysninger om kandidatene. Hver liste får anledning til å skrive en kort tekst om listen som blir brukt i presentasjonen.

1. Tid og sted for valget

Ja, dette bør fastsettes i kirkeordningen.

1. Personvalgregler

Vi ønsker fortsatt sperregrense og stemmetillegg ved valg av menighetsråd – Enig

Vi ønsker fortsatt sperregrense for Nominasjonskomiteens liste ved valg av leke til bispedømmeråd og kirkemøtet. Dette forslaget innebærer også å beholde dagens ordning med stemmetillegg på lister fra nomineringsgrupper – Enig

1. Regler for omfang av forhåndsstemming

Beholde dagens ordning om minst ett kirkekontor i fellesrådsområdet i ordinær åpningstid.

**Enst.**

**MR Sak 37/20 Allehelgen**

**Vedtak:**

Salangen menighetsråd ønsker at planlegging av neste års allehelgen tas opp på menighetsrådsmøte tidlig på høsten. Ideen med å arrangere stand er fin, og det er ønskelig å gjennomføre det til neste år. **Enst.**

**MR Sak 38/20 Arrangement i kirka frem mot jul**

Juletrefesten utgår i år pga korona. Øvrige arrangement kan gjennomføres. Endringer kan komme.

**Vedtak:**

Saken tas til orientering. **Enst.**

**MR Sak 39/20 Salangen kommune 150 år i 2021**

Ideer til øvrige tiltak:

* digital jubileumssending, med korsang, tekstlesning etc
* kirkehistorien i Salangen gjennom 150 år
* aktiviteter i Salangen kirke i 1871 (Gammelkirka er fra 1864)

**Vedtak:**

1. Salangen menighet arrangerer festgudstjeneste i forbindelse med at Salangen kommune er 150 år i 2021. Festgudstjenestene avholdes søndagen før eller etter 1 juli, som er den nøyaktige datoene siden Salangen ble egen kommune.
2. Det nedsettes en komite for planlegging av øvrige tiltak bestående av Sissel Fjelstad, AnnKristinBakkemo og Veronika Helen Nylund. **Enst.**

Møte sluttet kl 20.25

Tonje Østvik

kirkeverge/daglig leder